Podemos-Ahal Dugu-Orain Bai talde paralamentarioari atxikitako foru parlamentari Teresa Sáez Barrao andreak honako galdera idatzi hau (9-18/PES-00033) aurkeztu du: Zer neurri jarri dira abian Oinarrizko Osasun Laguntzako pediatriari dagokionez 2018ko ekainetik aitzina, Parlamentuaren erabakiari jarraikiz? Hona Nafarroako Gobernuko Osasuneko kontseilariaren erantzuna:

“Erabakia. Horren bidez, Nafarroako Gobernua premiatzen da adin pediatrikoko haurrentzako oinarrizko osasun-laguntza pediatriako sendagile espezialistek egin dezaten, eta, progresiboki, pediatriako erizaintzako profesionalek”. Hona erabakiaren testua:

*“Nafarroako Parlamentuak Nafarroako Gobernua premiatzen du:*

1. *Sustatzera pediatriako sendagile espezialistek eta, progresiboki, pediatriako erizaintzako profesionalek egin dezaten adin pediatrikoan dauden haurren oinarrizko osasun-laguntza,*

2018ko azaroan (2017ko lan-eskaintza publikoa) Pediatriako 20 profesional sartu ziren beren lanpostuetan, eta espezialitate horretako gainontzeko lanpostu hutsak laster beteko dira.

Nafarroako Aldizkari Ofizialak 2018ko azaroaren 12an argitaratu zuen 2017ko lan-eskaintza publikoan lanpostua lortu zuten Pediatriako 20 profesionalen izendapenaren ebazpena. Oinarrizko Osasun Laguntzako 17 lanpostu eta Ospitalez kanpoko Larrialdien Zerbitzuko 3 lanpostu dira (zehazki, Iruñeko San Martin Doktorea Zentroan).

Oinarrizko Osasun Laguntzako Pediatriako 17 lanpostuak honako oinarrizko osasun barrutietakoak dira: Artaxoa, Buñuel, Zarrakaztelu, Cintruénigo, Corella, Lizarra, Lodosa, Iruña (Arrotxapea), Doneztebe, Tutera Ekialdea eta Ultzama (Elizondorekin partekatua), lanpostu bat oinarrizko osasun barruti bakoitzean; eta San Adrianen, Valtierra-Cadreita eta Azkoien, bina lanposturekin.

Gainontzeko hiru lanpostuak Iruñeko Ospitalez kanpoko Larrialdien Zerbitzuari atxikirik daude, San Martin Doktorea Zentroan.

2017ko lan-eskaintza publikoko 20 lanpostuak eta 2018ko egonkortze-eskaintza publikoan esleituko diren 24 lanpostuak zenbatuta, Osasunbidea-Nafarroako Osasun Zerbitzuko Oinarrizko Osasun Laguntzan orain arte hutsik zeuden Pediatriako ia lanpostu guztiak beteko ditu Osasun Departamentuak.

Iazko uztailean onetsi zen 2018ko egonkortze-eskaintza publikoan Pediatriako 24 lanpostu sartu ziren; horietako 21, Iruñeko osasun barrutian (horietako 2, Ospitalez kanpoko Larrialdien Zerbitzuan), 2 Lizarrako barrutian eta 1 Tuterakoan. Lanpostu horien deialdia 2019ko lehen seihilekoan egitea aurreikusten da.

 - Pediatriako Mahaian proposamen bat aurkeztu zen, pediatriako erizaintza izan dadin berez gainditzera jotzen duten eta autozainketen bidez artatu beharreko prozesu akutuez arduratuko dena.

*2. Pediatra batek eta erizain batek osatutako Arretarako Oinarrizko Unitateak berrantolatzera. BOT eta sakabanaketa geografikoko irizpideak erabiliko dira, arretaren kargak orekatzeko, kalitatea hobetzeko eta arreta pediatriako mediku espezialistek eman dezaten sustatzeko.*

Iruñeko Osasun Barrutia ari da hori aztertzen.

*3. Kasuko sindikatuekin adosturik, pediatriako erizain espezialisten kontratazio-zerrenda berezi bat ezartzera, Oinarrizko Osasun Laguntzako postuak betetzeko. Zerrenda horri lehentasuna emanen litzaioke, zerrenda orokorraren gainetik, pediatriako lanpostu berariazkoak kontratatzerakoan.*

Oinarrizko Osasun Laguntzako kudeatzaileak proposamen bat egin du, eta Pediatriako Mahaiak proposamen hori aztertu du, pediatriako erizaintzako zerrenda bat egin dadin espezialitate, laneko esperientzia eta prestakuntza irizpideak kontuan hartuta. Pediatriako Mahaian adostasuna dagoen arren, proposamen hori Mahai Sektorialera eraman behar da.

*4. Pediatra bakoitzeko 1000 BOTeko gehieneko kopuru bat jartzera (hori mugatzat jotzen da segurtasun kliniko eta arretaren kalitate egokiak bermatzeko, profesional horien lan-gainkarga ekiditeaz gain).* Gainditzen direneko salbuespen-kasuetarako beste berrantolaketa-aukerak dira adostasun sindikaldun ordain-osagarrien aukera aztertzea, sakabanaketa geografikoaren araberakoak, eta 1.000 BOT/profesional baino gehiagoko kupoak, kontuan hartuz betetzeko zailtasun berezia duten lanpostuak ere.

Gai horiek Pediatriako Mahaian jorratu dira. Oinarrizko Osasun Laguntzako kudeatzailea barne-proposamen bat prestatzen ari da –Mahai Sektorialera eramatea falta da–, betetzen zailak diren lanpostuak sustatzeko.

*5. Neurri egokiak hartzera (kontratuen, ordainsarien eta prestakuntzaren arloetakoak), pediatra berriak erakartzeko eta daudenei eusteko.*

*Lanean jarraitzen dugu, eta ondotik azaltzen diren neurri guztiak helburu hori lortzera eta osasun-laguntzaren kalitatea hobetzera bideratuta daude.*

*6. Aldi baterako kontratuen kalitatea hobetzera, horrela erraztearen zerbitzuaren jarraitutasuna eta aldi baterako kontratatutako profesionalei eustea.*

Egun aldi baterako egiten diren kontratuak kalitatezkoak (lanaldi osokoak) eta urtebeterakoak dira (salbu eta aldi baterako ezintasunagatiko edo amatasunagatiko ordezkapenak, horiek zenbat irauten duten iraupen horretakoak direnak).

*7. 2019rako lan-eskaintza publiko berri bat tramitatzera, oraingo lan-eskaintza publikoan pediatriako lanpostu gehiago ezartzea aztertuz, aldi baterako kontratuen proportzioa murriztearren.*

Lehen adierazi dugunez, hurrengo lan-eskaintza publikoan –2018koan– aterako dira hutsik dauden lanpostu guztiak, hogei bat.

*8. Osasun Departamentutik sustatzera Oinarrizko Osasun Laguntzako pediatriako profesionalen prestakuntza, irakaskuntza eta ikerketa.*

Ondoko taulan adierazten dira 2018an eta 2019aren hasieran pediatriaren esparruan egindako prestakuntza-ekintzak:

|  |  |  |  |  |  |  |
| --- | --- | --- | --- | --- | --- | --- |
| Ikastaroaren izena | Ed | Gaia | DataHasiera | DataAmaiera | Ordu kopurua | Lekua |
| Pediatriako erizaintzako zainketa-planak | 1.a | Metodologia | 2018/02/21 | 2018/02/27 | 6 | Iruña |
| Osasun arloko gizarte lana Haur Osasunaren Programan | 1.a | Pediatria | 2018/04/20 | 2018/04/20 | 6 | Iruña |
| Pediatriako erizaintzako zainketa-planak | 2.a | Metodologia | 2018/05/09 | 2018/05/16 | 6 | Iruña |
| Oinarrizko Osasun Laguntzako pediatraren kontsultan garapen psikomotora gainbegiratzea | 2.a | Pediatria | 2018/05/10 | 2018/05/10 | 3.5 | Iruña |
| Norbanako EpS Metodologia pediatriako erizaintzako kontsultan | 1.a | Pediatria | 2018/05/21 | 2018/05/28 | 13 | Iruña |
| Elikadura bizitzako lehen bi urteetan: noiz, zer eta nola | 2.a | Pediatria | 2018/05/29 | 2018/05/29 | 3.5 | Iruña |
| Bizkarraren zainketa (haurtzaroa eta nerabezaroa) Prestatzaileen prestakuntza | 6.a | Lunbalgiak | 2018/06/08 | 2018/06/08 | 7 | Iruña |
| Tratu onaren sustapena: lotura afektibo segurua eta gurasotasun positiboa | 3.a | Pediatria | 2018/06/12 | 2018/06/12 | 9.5 | Iruña |
| Bizkarraren zainketa (haurtzaroa eta nerabezaroa) Prestatzaileen prestakuntza | 7.a | Lunbalgiak | 2018/09/28 | 2018/09/28 | 7 | Iruña |
| Haurtzaroan eta nerabezaroan osasuna irabaztea: gurasoekin lan egiteko ikastaroa | 1.a | Pediatria | 2018/10/04 | 2018/10/04 | 6 | Iruña |
| Norbanako EpS Metodologia pediatriako erizaintzako kontsultan | 2.a | Pediatria | 2018/10/15 | 2018/10/22 | 13 | Iruña |
| Norbanako EpS Metodologia pediatriako erizaintzako kontsultan | 3.a | Pediatria | 2018/10/23 | 2018/10/30 | 13 | Iruña |
| Haur jaioberriari eta erditu berriari etxean bisita egitea  | 2.a | Pediatria | 2018/11/06 | 2018/11/06 | 3 | Iruña |
| Oinarrizko Osasun Laguntzako pediatraren kontsultan garapen psikomotorra baloratzea | 1.a | Pediatria | 2018/11/13 | 2018/11/14 | 11 | Iruña |
| Elikadura bizitzako lehen bi urteetan: noiz, zer eta nola  | 3.a | Pediatria | 2018/11/19 | 2018/11/19 | 3.5 | Iruña |
| Dibulgazio-saioa: Haurrak eta Nerabeak Artatzeko Lantaldeak (HNAL) | 1.a | Gizarte arloa | 2018/12/11 | 2018/12/11 | 2.5 | Iruña |
| Dibulgazio-saioa: Haurrak eta Nerabeak Artatzeko Lantaldeak (HNAL) | 2.a | Gizarte arloa | 2018/12/12 | 2018/12/12 | 2.5 | Iruña |
| Dibulgazio-saioa: Haurrak eta Nerabeak Artatzeko Lantaldeak (HNAL) | 3.a | Gizarte arloa | 2018/12/20 | 2018/12/20 | 2.5 | Tafalla |
| Pediatriako erizaintzako zainketa-planak | 3.a | Metodologia | 2019/02/13 | 2019/02/13 | 6 | Iruña |

*9. Oinarrizko Osasun Laguntzan ordezkapen-irizpideak berdintzera Laguntza Espezializatuan ezarritakoekin.*

 Oinarrizko Osasun Laguntzako pediatrei lanaldia luzatzeagatik ordaintzeaz ari omen da, ospitaleko espezialistei bezalatsu. Proposamena Mahai Sektorialera eramatea falta da.

*10. Profesional ezberdinen lan- eta familia-bizitzaren bateragarritasuna sustatzera, lan-ordutegiaren malgutasunaren eta beste bateragarritasun-neurri batzuen bitartez.*

* *Hiri-ekipoetako pediatra-eskaria onartzea arratsaldeko ordutegian (10:40tik 18:00etara, ezen ez 12:40tik 20:00etara).*
* *Kontziliazioari begira ordutegia malgutzea. Hori ere jasota dago.*
* *Ordutegiak aldatzeko proposamena eta malgutasunerako irizpideak, profesional guztientzako balio dutenak.*

*11. Tresna informatiko berariazkoak garatzera, bai eta jardun klinikorako gida eta protokolo eguneratuak ere.*

Lehendik dauden protokolo eta tresna informatikoak mantendu dira, egokiak direla iritzita.

* Protokolo berri bat autismoaren nahasmendua izan dezaketen 3tik 6 urtera bitarteko haurrak detektatzeko, diagnostikatzeko eta esku hartzeko, Gizarte Politikako eta Hezkuntzako departamentuekin lankidetzan. Hasierako aplikazio-fasean dago.
* 2019ko lehen seihilekoan ezarriko da, 2014-2020 Osasun Planaren baitan, Nafarroa osorako pediatriako gaixo konplexua artatzeko estrategia, berekin daramatzana berariazko tresna informatikoak nahiz pediatriako erizain eta pediatra guztientzako prestakuntza, gizarte-langileekin batera.
* Aurreikusita dago apirilean abiaraztea “Gaixotasun kronikoaren diagnostikoaren edota berariazko zainketak eska ditzakete egoeren aitzineko jarduketa soziosanitarioa” protokoloa. Hori guztia, Familia, haurtzaro eta nerabezaroarentzako arreta integraleko II. Planaren baitan egin da, Osasun eta Hezkuntza departamentuen arteko lankidetzaren esparruan.

Zehazki, diabetesa duten haurrentzako arretarekin hasi da, Nafarroako Ospitaleguneko Haurren Diabetesaren Unitatearekin eta Diabetesaren Nafarroako Elkartearekin nahiz Hezkuntza Departamentuarekin lankidetzan.

* Orobat jarri da abian “Glukosaren flash monitorizaziorako sistemaren” jarraipena, Nafarroako Ospitaleguneko Haurren Diabetesaren Unitatearekin lankidetzan.
* IHAN kreditazioa abiarazi da amagandiko edoskitzea sustatzeko Sanduzelaiko, Orkoiengo, Berriozarko, Buztintxuriko, Arrotxapeko, Antsoaingo, Txantreako, Burlatako, Atarrabiako, Uharteko, Elizondoko, Doneztebeko, Lesakako eta Ultzamako oinarrizko osasun barrutietan, kasuko Cassyr-ekin batera: Txantrea (Andraize) eta Burlata.

*12. Oinarrizko Osasun Laguntzan eta Larrialdietan Arreta Pediatrikorako plan sektorial bat garatzera. Bertan garatuko diren programek kontuan hartuko dituzte familia-eredu berriak, aniztasun kulturala eta errealitate sozial berriak.*

* *Nafarroako Osasun Publikoaren eta Lan Osasunaren Institutuarekin batera, PSIren esparruan.*
* *Osasuneko lantaldearekin elkarlanean ari gara “Nafarroako Foru Komunitatean haur-babesgabetasuneko egoeretan sentsibilizazio, detekzio, jakinarazpen eta parte-hartze prozesuetan jarraitu beharreko protokoloak eta adierazleak” gida taxutzeko osasun-sistemarentzat.*

*13. Aipatu plan sektorialean, arreta ematera haur eriek eskolan dituzten beharrizan bereziei.*

Eskolako arreta soziosanitarioa Familia, haurtzaro eta nerabezaroarentzako arreta integraleko II. Planaren barruan sartzen da, Hezkuntza Departamentuarekin lankidetzan. 2018/2019 ikasturterako lehenetsi egin da prozesu kronikoak dituzten ikasleentzako arreta, eta ezarri eginen da diabetesaren protokoloa oinarrizko osasun barruti eta ikastetxe guztietan (2019ko martxoa).

Protokolo hori Osasun Departamentuaren (Oinarrizko Osasun Laguntza eta Haurren Diabetesaren Unitatea) eta Hezkuntza Departamenturen artean adostu da.

Diabetesaren Nafarroako Elkarteak ere parte hartu du.

*14. Osasun-sistema Nazionalaren Lurraldearteko Kontseiluaren hurrengo bileran eskatzera azter dadila profesional-gabeziako egoera, pediatriako espezialistak barne, bai eta zer neurri hartu behar diren ere; horien barne, Barruko Mediku Egoiliarren lanpostu gehiago eskaintzea datozen deialdietan”.*

Barruko Mediku Egoiliarren lanpostuak Nafarroarako handitzeko eskaria behin eta berriz egin du Osasuneko kontseilariak Osasun, Kontsumo eta Gizarte Ongizate Ministerioko Lurraldearteko Kontseiluaren azken bilkuretan.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko martxoaren 18an

Osasuneko kontseilaria: Fernando Domínguez Cunchillos